יונוס אמרה

יוּנוּס אֶמְרֶה (בטורקית: يونس امره, ידוע גם בשם דרוויש יונוס (درویش يونس; פירוש: יוּנוס הדרוויש; 1240–1320), היה סופי, משורר עממי, אנטולי טורקי שהשפיע רבות על השירה הסופית ועל התרבות הטורקית.

ב-1991, במלאת 750 שנה להולדתו קבעה אונסק"ו את השנה, כ"שנת יונוס אמרה" הבינלאומית.

 ביוגרפיה 
כמעט ואין מקורות ראשוניים מלבד שיריו המספקים מידע ביוגרפי על יונוס אמרה.

יונוס אמרה נולד ב-Sarıköy בשנת 1240. מהמידע בשיריו מובן שהוא היה נשוי ונולד לו בן בשם איסמעיל.

הוא מת בגיל 82 ולא ידוע היכן בדיוק נקבר. מקורות שונים הזכירו שקברו נמצא ב־Sarıköy.

אמרה חי באנטוליה בתקופה בה היא הייתה תחת שלטון הסלג'וקים, אך בכפיפות לאימפריה המונגולית.
 שירתו 
באזור דיברו אז ערבית כאשר דנו בדת ומדע, פרסית כשפת הספרות ומעמד האצולה, וטורקית כשפת הצבא והעם. בתוך העושר התרבותי הזה יונוס אמרה החליט לכתוב את שיריו דווקא בטורקית, לשון העם והיה לראשון וגדול המשוררים הסופיים הטורקיים.

הוא היה בן דורו של ג'לאל א-דין רומי,

שיריו, שנכתבו כשירה עממית אנטולית, עוסקים בעיקר באהבה אלוהית וכן בגזירת גורל באסלאם, גורל האדם והציפייה המתמשכת ובלתי מושגת לפגישה עם מושא אהבתו, אלוהים. זה מה שמעניק טעם לחייו ועילה לקיום האנושי. עם זאת הוא מתייסר ואינו מוצא את מקומו בעולם, ומתאר את עצמו כמו: "נודד", "לא שפוי ולא משוגע".

 משיריו 
טורקיתעברית'Yunus'dur benim adım'' ''Gün geçtikçe artar odum'' ''İki cihanda maksûdum'' ''Bana seni gerek seni.''יוּנוּס הוּא שְׁמִי. כְּכָל שֶׁיַּעֲבֹר יוֹם, .יִגְבַּר מַכְאוֹבִי, מִשְׁאֶלֶת לִבִּי בִּשְׁנֵי הָעוֹלָמוֹת. אֵלֶיךָ אֶכְסֹף, רַק אֵלֶיךָ.

שיר נוסף על ערגתו לאלוהים ובו הוא מזכיר את הקדושים: מוחמד, עלי אבן אבו טאלב, חסן אבן עלי וחוסיין בן עלי.
 טורקית עבריתAraya araya bulsam izini İzinin tozuna sürsem yüzümü Hak nasip eylese, görsem yüzünü Ya Muhammed canım arzular seniאֲבַקֵּשׁ וַאֲחַפֵּשׂ, אִם אֶמְצָא עִקְבוֹתֶיךָ, עַל עֲפַר צְעָדֶיךָ אֶמְחֶה אֶת פָּנַי. לוּ יַעֲנִיק לִי אֱלֹהַּ לַחֲזוֹת בְּזִיו פָּנֶיךָ, הוֹ מֻחַמַּד נַפְשִׁי, אֵלֶיךָ תִּכְסֹף.Bir mübarek sefer olsa da gitsem Kâbe yollarında kumlara batsam Mâh cemalin bir kez düşte seyretsem Ya Muhammed canım pek sever seniלוּ רַק בְּמַסָּע מְבֹרָךְ הָיִיתִי נוֹסֵעַ, בְּדַרְכֵי כַּעְבָּה הָיִיתִי שׁוֹקֵעַ בַּחוֹלוֹת. לוּ רַק בַּחֲלוֹם אֶחֱזֶה בְּזִיו פָּנֶיךָ, הוֹ מֻחַמַּד נַפְשִׁי אוֹתְךָ אוֹהֶבֶת מְאֹד.Ali ile Hasan-Hüseyin anda Sevgisi gönülde, muhabbet canda Yarın mahşer günü hak divanında Ya Muhammed canım pek sever seniעָלִי וְחָסָן וְחוּסֵּין הַקְּדוֹשִׁים שָׁם יִמָּצֵאוּ, אַהֲבָתָם בְּקִרְבִּי, חִבָּתָם בְּנִשְׁמָתִי תִּשְׁרֶה. וּמָחָר בְּיוֹם דִּין, לִפְנֵי כִּסֵּא כְּבוֹדוֹ, הוֹ מֻחַמַּד נַפְשִׁי אוֹתְךָ אוֹהֶבֶת מְאֹד."Yunus" senin medhin eder dillerde Dillerde, dillerde, hem gönüllerde Arayı arayı gurbet illerde Ya Muhammed canım arzular seni"יוּנוּס" יְהַלֶּלְךָ בִּשְׂפָתַיִם טְהוֹרוֹת, בִּשְׂפָתַיִם, בִּשְׂפָתַיִם, וּבְתוֹךְ הַלְּבָבוֹת. מְחַפֵּשׂ בְּאַרְצוֹת נִדָּחוֹת, נוֹדֵד בְּעִקְבוֹתֶיךָ, הוֹ מוּחַמַּד נַפְשִׁי, אֵלֶיךָ תִּכְסֹף

 בתרבות העממית 
 Yunus Emre: Aşkın Yolculuğu: דרמה טלוויזיונית בדיונית בת שתי עונות עם 44 פרקים, המבוססת על חייו של יונוס אמרה. שודרה לראשונה ב-2015 בטלוויזיה הלאומית הטורקית (TRT).
 Yunus Emre: Aşkın Sesi: סרט טורקי משנת 2014 המבוסס על חייו של יונוס אמרה.
 Adımız Miskindir Bizim: שיר פולק-רוק פסיכדלי משנת 1973 מאת Mazhar ve Fuat, עם המילים שייך ליונוס אמר.
 Yûnus Emre Divânı 1: אלבום משנת 2021 ובו בין היתר ארבעה שירים: Şükür Şükür Ol Çalab'a, Hak'dan Gelen Şerbeti, Cânlar Cânını Buldum, Biz Dünyadan Gider Olduk.

 מורשת בינלאומית 
יונוס אמרה הוא דמות פופולרית במספר מדינות, החל מאזרבייג'ן ועד הבלקן. שבעה יישובים שונים ברחבי העולם חלוקים בספק על הזכות להציב את קברו בגבולותיהם.

באשגבאט בירת טורקמניסטן, נקרא רחוב על שם יונוס אמרה וכן הוקמו שלושה אנדרטאות לכבודו.

שירתו של אמרה הייתה חביבה על יהודי טורקיה כי היא הזכירה להם את המשוררים העבריים, כמו שלמה אבן גבירול שאף הם עסקו בערגה לאלוהים.

 קישורים חיצוניים 

 ספרים בעברית 
 הספר: "אותי שיגעה אהבתך", בהוצאת כרמל.
 הספר: "דרוויש יונוס", בהוצאת עולם קטן.

 גלריה 

 הערות שוליים 

קטגוריה:משוררים טורקים
קטגוריה:סופיות
קטגוריה:ילידי 1238
קטגוריה:נפטרים ב-1321